《闻司马张公萧公讣二首 其二》
明代·胡应麟

北里丹旌度，西江素翣回。千秋申甫业，一代管鲍才。

象纬中台坼，风云太华摧。袛应庐阜色，名姓共崔嵬。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。